ไฟแนนซ์ทูเดย์
จนถึงขณะนี้ ดร.เปี๋ยมศุภวุฒิ สายเชื้อ ประธานคณะอนุกรรมการด้านการเงิน ตลาดทุน และประกันภัย
29 ต.ค. 2565

จนถึงขณะนี้ ดร.เปี๋ยมศุภวุฒิ สายเชื้อ ประธานคณะอนุกรรมการด้านการเงิน ตลาดทุน และประกันภัย
โดย..ภูคา 
ของคณะกรรมการยุทธศาสตร์เพื่อการฟื้นฟูและสร้างอนาคตประเทศ หรือ กยอ. เก็บตัวเงียบไม่ยอมออกให้สัมภาษณ์กับสื่อ ไม่รู้ว่าเป็นเพราะถูกเชิญให้เข้ามาเป็นกรรมการ กยอ. โดยไม่รู้เนื้อรู้ตัว แถมยังให้เป็นประธานหาสตุ้งสตางค์อีก ที่สำคัญสงสัยว่า จะไม่ค่อยแฮปปี้ที่ถูกให้ชนกับ ธปท. เรื่องที่ “ดร.โกร่ง” วีรพงษ์ รามางกูร ประธาน กยอ. อยากจะล้วงเงินสำรองเอามาฟื้นฟูประเทศอีกหรือไม่ งานนี้เลยไม่รู้กันสักทีว่า กยอ.จะหาเงินจากไหนมาลงทุนป้องกันน้ำท่วมกันแน่ 
ไม่รู้ว่าเป็นเพราะเจ้าตัวหรือทีมงานกันแน่ ที่คอยเข้าไปจ้ำจี้จ้ำไชหน่วยงานที่อยู่ในการกำกับของ วิรุฬ เตชะไพบูลย์ รมช.คลัง ซึ่งส่วนใหญ่จะเป็นสถาบันการเงินเฉพาะกิจของรัฐเกือบทุกแห่ง และรวมถึงกรมธนารักษ์ หากใครจะแถลงข่าวออกสื่อสาธารณะโดยไม่มีชื่อทั่น รมช.คลัง มีหวังโดนบ่นอุบ... เข้าใจกันหน่อยว่า ยุคนี้ใครก็อยากดัง ขอให้ทำแล้วกัน
ตบท้ายที่ วรวิทย์ ชัยลิมปมนตรี กรรมการผู้จัดการ ธอส. ที่เพิ่งทำงานครบรอบ 1 ปี ไปเมื่อวันที่ 17 พ.ย.ที่ผ่านมา จะเห็นว่าเป็น 1 ปีที่ได้จับแต่งานช้าง ไม่ว่าจะเป็นโครงการบ้านหลังแรกรอบที่ 1 อัตราดอกเบี้ย 0% ใน 2 ปี ราคาบ้านไม่เกิน 3 ล้านบาท วงเงิน 2.5 หมื่นล้านบาท โครงการบ้านหลังแรกรอบที่ 2 ดอกเบี้ย 0% นาน 3 ปี ราคาบ้านไม่เกิน 1 ล้านบาท วงเงิน 2 หมื่นบาท และมาตรการบรรเทาความช่วยเหลือผู้ประสบภัยที่ต้องยอมรับว่า ธอส.เป็นผู้นำในการประกาศงดคิดทั้งเงินต้นและดอกเบี้ยก่อนเป็นรายแรกๆ ส่วนโครงการบ้านหลังแรกรอบที่ 2 ที่ยอดไม่วิ่งเพราะน้ำท่วม วรวิทย์ บอกว่า ปีหน้าค่อยว่ากันใหม่ เพราะมาตรการนี้จะสิ้นสุดในปี 2555 นู้น